།གང་སྐུའི་ ཉིན་ བྱེད་
ཡིད་ལ་ཤར་ཙམ་གྱིས། །རྨོངས་པའི་མུན་པ་མ་ལུས་རབ་བསལ་ཏེ། །བློ་གྲོས་
སྤོབས་ པའི་སྣང་ བ་ སྩོལ་མཛད་པ། །བླ་མ་འཇམ་པའི་དབྱངས་ ལ་ གསོལ་ བ་
འདེབས། །འགྲོ་ལ་བརྩེ་བའི་ཐབས་མཁས་མཛད་པ་ཡིས། །ཐེག་མཆོག་ལམ་
བཟང་གསལ་བར་སྟོན་མཛད་པ། །ཐེག་ཆེན་སྲོལ་འབྱེད་མགོན་པོ་ཞི་བ་ལྷ། །ཟླ་
-360-

མགོན་པོ་ཞི་བ་ལྷ་ལ་བརྟེན་པའི་བླ་མའི་རྣལ་འབྱོར་དངོས་གྲུབ་ཀུན་འབྱུང་།
མེད་བླ་མ་མཆོག་ལ་གསོལ་བ་འདེབས། །ལམ་བཟང་སྟོན་མཛད་རྒྱལ་བ་ཀུན་གྱི་
དངོས། །ལུང་རྟོགས་དམ་ཆོས་མ་ལུས་འབྱུང་བའི་གནས། །དགེ་འདུན་ཀུན་ གྱི་
གཙུག་རྒྱན་ཆོས་ཀྱི་རྗེ། །མཚུངས་མེད་བླ་མ་མཆོག་ལ་གསོལ་བ་འདེབས། །སྲིད་
དང་ཞི་བའི་ལེགས་ཚོགས་མ་ལུས་པ། །གང་གི་མཐུ་ལ་ངེས་པར་རག་ལས་པ། །
ལེགས་ཚོགས་རྩ་བ་དྲིན་ཅན་བླ་མ་ཡིས། །རྗེས་བཟུང་བཀའ་བཞིན་སྒྲུབ་པར་
བྱིན་གྱིས་རློབས། །དལ་འབྱོར་རྙེད་དཀའ་ཚེ་ལ་ལོང་མེད་དང་། །ལས་འབྲས་
བསླུ་ མེད་ འཁོཪ་ བའི་ སྡུག་ བསྔལ་རྣམས། །ཡང་ཡང་བསམས་པས་ སྲིད་ པའི་
གནས་འདི་ལ། །ཞེན་པ་གཏིང་ནས་ལོག་པར་བྱིན་གྱིས་རློབས། །ཐོག་མེད་དུས་
ཀྱི་དྲིན་ཅན་ཕ་མ་རྣམས། །སྲིད་མཚོ་ཉམ་ངར་སྡུག་བསྔལ་བརྒྱས་མནར་བའི། །
ངང་ཚུལ་བསམས་པས་བཟོད་གླགས་མེད་པ་ཡི། །སྙིང་རྗེ་བཅོས་མིན་སྐྱེ་བར་
བྱིན་གྱིས་ རློབས། །རྒྱལ་ བ་ སྲས་ བཅས་ ཀུན་ གྱི་ བགྲོད་ གཅིག་ ལམ། །བསླབ་
བཏུས་ སྤྱོད་ འཇུག་ གཉིས་ ཀྱི་ དགོངས་ པའི་དོན། །བདག་ པས་ གཞན་ གཅེས་
སེམས་མཆོག་རིན་པོ་ཆེ། །མྱུར་དུ་རྒྱུད་ལ་སྐྱེ་བར་བྱིན་གྱིས་རློབས། །ལུས་དང་
ལོངས་སྤྱོད་དུས་གསུམ་དགེ་བ་རྣམས། །སེམས་ཅན་ཀུན་ལ་ཕངས་མེད་གཏོང་
བྱེད་ཅིང༌། ། །དེ་ ཉིད་ སྲུང་ དང་ དག་དང་ སྤེལ་ བྱེད་ པའི། ། །རླབས་ཆེན་ རྒྱལ་ སྲས་
སྤྱོད་པ་མཐར་ཕྱིན་ཤོག །མདོར་ན་དེང་ནས་ཚེ་རབས་ཐམས་ཅད་དུ། །མ་ནོར་
ལམ་སྟོན་དྲིན་ཅན་བླ་མ་ཡིས། །འབྲལ་བ་མེད་པར་རྗེས་སུ་བཟུང་གྱུར་ཏེ། །ས་
དང་ལམ་གྱི་བགྲོད་པ་ མཐར་ ཕྱིན་ཤོག །དེ་ལྟར་ཤུགས་དྲག་གསོལ་བ་བཏབ་
པའི་ ་མཐུས། །བླ་མ་ལྷ་ཚོགས་རྣམས་ཀྱི་སྐུའི་ཆ་ལས། །བདུད་རྩི་བབས་པ་རང་
གཞན་ཐམས་ཅད་ལ། །ཐིམ་པས་སྒྲིབ་བཞི་དག་ཅིང་སྐུ་བཞི་ཐོབ། །སྒོ་གསུམ་རྡོ་
-361-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༨༽
རྗེ་གསུམ་གྱི་ངོ་བོར་གྱུར། །དེ་ལྟར་ཐུན་དངོས་གཞི་ལ་བླ་མའི་རྣལ་འབྱོར་གྱི་སྒོ་
ནས་ལམ་གྱི་ལུས་ཡོངས་རྫོགས་ལ་བག་ཆགས་ཅི་ཐེབས་བྱ། མཇུག་ཏུ་ཚོགས་
ཞིང་རྣམས་འོད་དུ་ཞུ་ནས་རང་ལ་ཐིམ་པས་རྒྱུད་བྱིན་གྱིས་བརླབས་པའི་མོས་པ་
བྱའོ། །ཐུན་མཚམས་སུ་ཡང་གང་སྣང་ཐམས་ཅད་བླ་མའི་གསང་གསུམ་དུ་བལྟ་
བའི་སྒོ་ནས་དད་གུས་གོང་འཕེལ་དུ་བྱས་ཏེ་སྒོ་གསུམ་ལ་དྲན་པ་ཉེ་བར་བཞག་
ནས་དལ་བ་ཐོབ་པ་དོན་དང་ལྡན་པར་བྱའོ། །
ཞེས་པ་འདི་ནི་སེ་ར་སྒོམ་སྡེ་ཁང་ནས་དགེ་སློང་ཕུན་ཚོགས་རབ་བརྟན་
གྱིས་འདི་ལྟ་བུ་ཞིག་དགོས་ཞེས་བསྐུལ་བ་ལ་བརྟེན་ནས། དགེ་སློང་ཡེ་ཤེས་རྒྱལ་
མཚན་གྱིས་ཆོས་གྲྭ་ཆེན་པོ་བཀྲ་ཤིས་ལྷུན་པོར་སྦྱར་བའོ། །འདིས་ཀྱང་རྒྱལ་བའི་
བསྟན་པ་རིན་པོ་ཆེ་འཕེལ་ཞིང་རྒྱས་པར་གྱུར་ཅིག ། །།
༈ ན་མོ་གུ་རུ་མུ་ནི་ཨིནྡྲ་ཡ། དེ་ལ་འདིར་དལ་བའི་རྟེན་ལ་སྙིང་པོ་བླང་
བའི་ཕྱིར་ཟབ་ལམ་རྣལ་འབྱོར་སྒོམ་པར་འདོད་པས། གཙང་ཞིང་ཡིད་ དུ་ འོང་
བའི་གནས་སུ་ལུས་གནད་དང་ལྡན་པར་འཁོད་ནས། རང་རྒྱུད་ལ་ལེགས་པར་
བརྟགས་ཏེ་དགེ་སེམས་ཁྱད་པར་ཅན་གྱི་ངང་ནས་སྐྱབས་འགྲོ་སེམས་བསྐྱེད་ཚད་
མེད་ བཞི་ རྣམས་ རྒྱུད་ དང་ འདྲེས་ ངེས་ སུ་ བྱས་ནས། དངོས་གཞི་ནི་ འདི་ ལྟར།
མཁའ་དབྱིངས་ཀུན་བཟང་མཆོད་སྤྲིན་རྒྱ་མཚོ་ཡིས། །ཡོངས་སུ་གང་བའི་དབུས་
ན་དཔག་བསམ་ཤིང་། །རིན་ཆེན་བདུན་ལྡན་ལོ་མ་མེ་ཏོག་དང་། །འབྲས་བུས་
རབ་མཛེས་ འདབ་ སྟོང་ རྒྱས་ པའི་རྩེར། །སེང་ཁྲི་པད་ཉི་ཟླ་བའི་དཀྱིལ་འཁོར་
།རབ་འབྱམས་རྒྱལ་བ་ཀུན་གྱི་ངོ་བོ་ཉིད། །བཀའ་དྲིན་མཚུངས་མེད་རྩ་
བའི་ བླ་ མ་ ནི། ། །སྐུ་ མདོག་ དཀར་ གསལ་ དགྱེས་ པའི་ འཛུམ་ ཞལ་ ཅན། །ཞལ་
སྟེང་།
-362-

མགོན་པོ་ཞི་བ་ལྷ་ལ་བརྟེན་པའི་བླ་མའི་རྣལ་འབྱོར་དངོས་གྲུབ་ཀུན་འབྱུང་།
གཅིག་ཕྱག་གཉིས་ཕྱག་གཡས་ཆོས་འཆད་དང་། །གཡོན་པ་མཉམ་བཞག་སྟེང་
ན་ལྷུང་བཟེད་བསྣམས། །ཆོས་གོས་རྣམ་གསུམ་གསེར་མདོག་པཎ་ཞྭ་གསོལ། །
རབ་ མཛེས་ འཇའ་ ཚོན་ སྣ་ ལྔའི་ གུར་ཁྱིམ་དབུས། །རྡོ་རྗེ་སྐྱིལ་ཀྲུང་ ཚུལ་ གྱིས་
ལེགས་པར་བཞུགས། །མཐའ་སྐོར་ དངོས་ བརྒྱུད་ བླ་ མ་ ཡི་ དམ་ དང་། །སངས་
རྒྱས་བྱང་སེམས་ཉན་རང་མཁའ་འགྲོའི་ཚོགས། །བསྟན་སྲུང་དམ་ཅན་རྒྱ་མཚོས་
ལེགས་ བསྐོར་ ནས། ། །འོད་ ཕུང་ དབུས་ ན་ ལྷམ་ མེར་ བཞུགས་ པ་ ཡི། །གནས་
གསུམ་ཡི་གེ་གསུམ་གྱི་ལེགས་མཚན་པའི། །ཐུགས་ཀའི་ཧཱུཾ་ལས་འོད་ཟེར་ཕྱོགས་
བཅུར་ འཕྲོས། །བསླུ་ མེད་ མཆོག་ གསུམ་ མ་ ལུས་ སྤྱན་ དྲངས་ ཏེ། །ཐིམ་ པས་
སྐྱབས་ གསུམ་ ཀུན་ འདུས་ ངོ་ བོར་གྱུར། །གང་ ལ་རྩེ་ གཅིག་གུས་པས་ གསོལ་
བཏབ་ན། །ཅི་འདོད་དངོས་གྲུབ་ཡིད་བཞིན་སྩོལ་མཛད་པ། །རྩ་བའི་བླ་མ་ཡིད་
བཞིན་ ནོར་ བུ་ ལ། ། །སྒོ་ གསུམ་ གུས་ པ་ ཆེན་ པོས་ ཕྱག་ འཚལ་ ལོ། ། །བརྒྱུད་ པ་
གསུམ་ལྡན་བླ་མའི་ཚོགས་རྣམས་དང༌། །ཡི་དམ་སངས་རྒྱས་བྱང་སེམས་ཉན་
རང་སོགས། །རིན་ཆེན་མཆོག་གསུམ་ཕྱག་འོས་ཐམས་ཅད་ལ། །སྙིང་ནས་གུས་
པ་ ཆེན་ པོས་ཕྱག་འཚལ་ལོ། །རབ་འབྱམས་ཞིང་ན་མཆོད་རྫས་ཅི་ ཡོད་ དང་།
ཁྱད་པར་བདག་གིས་དངོས་སུ་བཤམས་པ་ཡི། །མཆོད་པ་འདི་དག་གུས་པས་
འབུལ་ལགས་ན། །བདག་ལ་ཐུགས་ བརྩེཪ་ དགོངས་ནས་བཞེས་སུ་གསོལ། །
ཐོག་མེད་དུས་ནས་ཉོན་མོངས་དུག་གསུམ་གྱིས། །སྒོ་གསུམ་ཉེས་པར་སྤྱད་པ་ཅི་
མཆིས་པ། །གནོང་ཞིང་འགྱོད་པའི་སྙིང་ནས་འཆགས་ལགས་ཀྱི། །བདག་གིས་
ལས་ ངན་ སྡིག་ སྒྲིབ་ དག་ པར་ མཛོད། །ཕན་མཛད་འགྲོ་བའི་བླ་ མ་ ཐུགས་ རྗེ་
ཅན། །སྟོན་པ་མཆོག་དེས་བརྩེ་བས་བཅས་པ་ཡི། །སོ་སོར་ཐར་པའི་བཅས་པ་
-363-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༨༽
དང་འགལ་བའི། །ཉེས་ལྟུང་ཇི་སྙེད་བྱུང་བ་ཐམས་ཅད་དང་། ཁྱད་པར་དགེ་ཚུལ་
སྡོམ་པ་བླངས་པ་ ལས། ། །འདས་པའི་ལྟུང་ བ་ སུམ་ཅུ་རྩ་དྲུག་དང་། །དགེ་སློང་
རྣམས་ཀྱི་བསླབ་པའི་མི་མཐུན་ཕྱོགས། །ཕམ་པ་བཞི་དང་ལྷག་མ་བཅུ་གསུམ་
དང་། །མ་ངེས་གཉིས་དང་སྤང་ལྟུང་སུམ་ཅུ་དང༌། །ལྟུང་བྱེད་འབའ་ཞིག་ པ་ནི་
དགུ་བཅུ་དང༌། །སོར་བཤགས་བཞི་དང་བསླབ་བྱའི་ཉེས་བྱས་ནི། །གྲངས་མེད་
གྱུར་པ་ཐམས་ཅད་སྙིང་ནས་བཤགས། །ཕྱིན་ཆད་སྲོག་ལ་བབས་ཀྱང་མི་བགྱིད་
དོ། །བྱང་སེམས་བསླབ་པའི་མི་མཐུན་ཕྱོགས་གྱུར་པ། །དཀོན་མཆོག་གསུམ་གྱི་
དཀོར་རྫས་ འཕྲོག་པ་ སོགས། །སྡོམ་པ་གཏོང་བྱེད་རྩ་ལྟུང་བཅོ་བརྒྱད་དང་། །
ཐུན་རེཪ་དཀོན་མཆོག་མཆོད་པ་ཉམས་པ་སོགས། །བསླབ་བྱ་དང་འགལ་ཉེས་
བྱས་ཞེ་དྲུག་སྟེ། །བྱང་སེམས་སྡོམ་པ་དང་འགལ་ཉེས་པའི་ཚོགས། །ཇི་སྙེད་བྱུང་
བ་ཐམས་ཅད་སྙིང་ནས་བཤགས། །ཕྱིན་ཆད་སྲོག་ལ་བབ་ཀྱང་མི་བགྱིད་དོ། །བྱ་
སྤྱོད་རྣལ་ འབྱོཪ་བླ་མེད་ རྒྱུད་སྡེ་བཞིའི། །དབང་སྐུར་ཐོབ་ནས་དེ་དང་དེ་དག་
གིས། །དམ་ཚིག་སྡོམ་པ་ཚུལ་བཞིན་མ་བསྲུངས་པར། །ཉེས་ལྟུང་ཇི་སྙེད་བྱུང་བ་
ཐམས་ཅད་བཤགས། ཁྱད་པར་བདེ་གསང་ འཇིགས་གསུམ་ ལ་ སོགས་པའི། །
བླ་མེད་དཀྱིལ་འཁོར་ཆེན་པོར་ཞུགས་གྱུར་ཏེ། །བླ་མ་མཆོག་དང་དཀྱིལ་འཁོར་
ལྷ་ཚོགས་རྣམས། །དཔང་དུ་བཞག་ནས་ཇི་ལྟར་ཁས་བླངས་པའི། །དམ་ཚིག་
སྡོམ་པ་དང་འགལ་ཉེས་པ་ནི། །བླ་མ་སྨོད་སོགས་རྩ་ལྟུང་བཅུ་བཞི་དང་། །སྦོམ་
པོ་ བརྒྱད་ སོགས་ ཉེས་ ལྟུང་ཅི་བྱུང་བ། །སྙིང་ནས་འགྱོད་པ་དྲག་པོས་ སོ་ སོར་
བཤགས། །མགོན་ པོ་ ཐུགས་ རྗེའི་ གཏེར་ ཆེན་ ཁྱེད་རྣམས་ཀྱིས། །བདག་གིས་
ལས་ངན་སྡིག་སྒྲིབ་དག་པར་མཛོད། །སྡོམ་གསུམ་སོ་སོའི་བསླབ་བྱ་དང་འགལ་
-364-

མགོན་པོ་ཞི་བ་ལྷ་ལ་བརྟེན་པའི་བླ་མའི་རྣལ་འབྱོར་དངོས་གྲུབ་ཀུན་འབྱུང་།
བའི་ཉེས་ལྟུང་རྣམས་ལ་བསྔོ་བགྲང་ཞིབ་པར་བྱ་འདོད་ན་ཡི་གེ་ལོགས་སུ་བྲིས་
ནས་ཡོད་པས་དེ་ཉིད་བལྟ་བར་བྱའོ། །
དེ་ནས་རྗེས་སུ་ཡི་རང་ལ་སོགས་པའི་ཡན་ལག་ལྷག་མ་རྣམས་བྱ་ཚུལ་ནི།
སྐྱེ་འཕགས་དགེ་བ་རྣམས་ ལ་ རྗེས་ཡི་རང༌། །འཁོར་བ་མ་སྟོང་བར་དུ་ལེགས་
བཞུགས་ནས། །འགྲོ་ལ་ཆོས་ཀྱི་འཁོར་ལོ་བསྐོར་བ་དང་། །བདག་གཞན་དགེ་
རྣམས་བྱང་ཆུབ་ཆེན་པོར་བསྔོ། །དེ་ནས་མཎྜལ་རྒྱས་པར་ཕུལ་ཏེ། ས་བཞི་སྤོས་
ཀྱིས་བྱུགས་ཤིང་མེ་ཏོག་བཀྲམ། །རི་རབ་གླིང་བཞི་ཉི་ཟླས་བརྒྱན་པ་འདི། །
སངས་རྒྱས་ཞིང་དུ་དམིགས་ཏེ་ཕུལ་བ་ཡིས། །འགྲོ་ཀུན་རྣམ་དག་ཞིང་ལ་སྤྱོད་
པར་ ཤོག ། །བདག་ གཞན་ ལུས་ ངག་ ཡིད་ གསུམ་ ལོངས་ སྤྱོད་ དུས་ གསུམ་ དགེ་
ཚོགས་བཅས། །རིན་ཆེན་མཎྜལ་བཟང་པོ་ཀུན་བཟང་མཆོད་པའི་ཚོགས་བཅས་
པ། །བློ་ ཡིས་ བསླངས་ ནས་ བླ་ མ་ ཡི་ དམ་ དཀོན་ མཆོག་ གསུམ་ ལ་ འབུལ། །
ཐུགས་རྗེའི་དབང་གིས་བཞེས་ནས་བདག་ལ་བྱིན་གྱིས་བརླབ་ཏུ་གསོལ། །དེ་
ནས་སླར་ཡང་ཐུགས་རྗེ་བསྐུལ་བའི་ཕྱིར་གསོལ་བ་གདབ་པ་ནི། །རབ་འབྱམས་
ཞིང་གི་རྒྱལ་བ་ཐམས་ཅད་ལས། །སྙིགས་དུས་འགྲོ་ལ་ཐུགས་རྗེ་ཆེས་ལྷག་པ། །
རྗེ་བཙུན་བླ་མ་ཐུགས་རྗེའི་གཏེར་ཆེན་ལ། །གསོལ་བ་འདེབས་སོ་བདག་རྒྱུད་
བྱིན་གྱིས་རློབས། །བློ་བཟང་དཔལ་ལྡན་རྒྱལ་བ་མ་ལུས་པའི། །ཡེ་ཤེས་རང་
གཟུགས་ རྗེ་བཙུན་ཐམས་ཅད་མཁྱེན། །བཀའ་དྲིན་མཚུངས་མེད་རྩ་བའི་བླ་མ་
ལ། །གསོལ་བ་འདེབས་སོ་བདག་རྒྱུད་བྱིན་གྱིས་རློབས། །རྒྱལ་དང་རྒྱལ་སྲས་
ཀུན་གྱི་ཡལ་བོར་བའི། །ཉམ་ཐག་བདག་དང་བདག་འདྲའི་འགྲོ་རྣམས་ལ། །མ་
ནོར་ལམ་སྟོན་རྗེ་བཙུན་བླ་མ་ལ། །གསོལ་བ་འདེབས་སོ་བདག་རྒྱུད་བྱིན་གྱིས་
-365-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༨༽
རློབས། །མདོར་ན་དེང་ནས་ཚེ་རབས་ཐམས་ཅད་དུ། །སྐྱབས་གསུམ་ཀུན་འདུས་
རྗེ་བཙུན་ བླ་ མ་ལས། །ལྷག་ པའི་ རེ་ གནས་ གཞན་ དུ་ མི་ འཚོལ་བས། །ཐུགས་
རྗེའི་ཕྱག་གིས་འབྲལ་མེད་གཟུང་དུ་གསོལ། །སྲིད་ལ་ཡིད་འབྱུང་འགྲོ་ལ་སྙིང་རྗེ་
དང་། །མཐའ་ བྲལ་ གནས་ ལུགས་རྟོགས་ པའི་ ལྟ་ བ་ དང༌། ། །ཟབ་ ལམ་ རིམ་ པ་
གཉིས་ཀྱི་རྣལ་འབྱོར་རྣམས། །མྱུར་དུ་རྒྱུད་ལ་སྐྱེ་བར་བྱིན་གྱིས་རློབས། །སྐྱེ་བ་
ཀུན་ཏུ་ཡང་དག་བླ་མ་དང་། །འབྲལ་མེད་ཆོས་ཀྱི་དཔལ་ལ་ལོངས་སྤྱོད་ཅིང་། །
ས་དང་ལམ་གྱི་ཡོན་ཏན་རབ་རྫོགས་ནས། །རྡོ་རྗེ་འཆང་གི་གོ་འཕང་མྱུར་ཐོབ་
ཤོག །མདོར་བསྡུ་ན་དེ་ཙམ་དང་། རྒྱས་པར་བྱ་འདོད་ན་དབེན་ས་སྙན་བརྒྱུད་ཀྱི་
མན་ངག་ལྟར་ཏིང་ངེ་འཛིན་གྱི་དབང་བཞི་ལེན་པ་དང་། བླ་མ་མདུན་དུ་སྒོམ་
བཞིན་པའི་ངང་ནས་ལམ་ཡོངས་སུ་རྫོགས་ལ་ཤར་སྒོམ་དང་བདུད་རྩི་འབེབས་
སྦྱང་གི་དམིགས་པ་སོགས་མན་ངག་ཞལ་ཤེས་བཞིན་བྱའོ། ། ཐུན་མཐར་ཚོགས་
ཞིང་རྣམས་འོད་དུ་བསྡུས་ནས་རང་ལ་ཐིམ་པས་རྒྱུད་བྱིན་གྱིས་བརླབས་པའི་མོས་
པ་བྱའོ། །
ཞེས་པ་འདི་ནི་སེ་ར་དགེ་སློང་ཚུལ་ཁྲིམས་ཡེ་ཤེས་ཀྱིས་པཎ་ཆེན་ཐམས་
ཅད་མཁྱེན་པ་ཆེན་པོ་དང་རང་ལ་ལམ་རིམ་སྟོན་པའི་དྲིན་ཅན་བླ་མ་གཉིས་ངོ་བོ་
དབྱེར་མེད་དུ་བྱས་ནས་སྒོམ་ཆོག་པའི་བླ་མའི་རྣལ་འབྱོར་སྡོམ་གསུམ་སོ་སོའི་
བཤགས༌པ༌བྱེད༌ཚུལ༌དང༌བཅས་པ་འདི་ལྟ་བུ་ཞིག་དགོས་ཞེས་བསྐུལ་བ་ལ་
བརྟེན་ནས། དགེ་སློང་ཡེ་ཤེས་རྒྱལ་མཚན་གྱིས་ཆོས་གྲྭ་ཆེན་པོ་བཀྲ་ཤིས་ལྷུན་
པོར་སྦྱར་བའོ།། །།